kalixlouiis/myanmar-wikipedia-corpus huggingface dataset:
အုပ်စု ပတ်လည်ပွဲများတွင် ဂိုးကွာခြားချက်များ အုပ်စု ပတ်လည်ပွဲများတွင် ရဂိုးများ နောက်ဆုံးအဆင့်၌ အသင်း ၂ သင်း ရမှတ် တူနေလျှင် ပယ်နတီ အဆုံးအဖြတ်ရယူခြင်း စည်းကမ်းလိုက်နာမှု အတွက် အမှတ် (အဝါကဒ် ၁ မှတ်၊ ၂ဝါ ၁နီ ၃ မှတ်၊ တိုက်ရိုက် အနီကဒ် ၃မှတ်၊ အဝါကဒ် နှင့် တိုက်ရိုက် အနီကဒ် ၄မှတ်) မဲနှိုက် ၍ အဆုံးအဖြတ် ရယူခြင်း ခြေစစ်ပွဲအောင် အသင်းများ center|ခြေစစ်ပွဲအောင်မြင်မှု အခြေအနေ TeamQualified asQualified on Previous appearances in tournament၁ (၁၉၈၀၊ ၁၉၈၄၊ ၁၉၈၈၊ ၁၉၉၂၊ ၁၉၉၆၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၈၀၊ ၁၉၈၄၊ ၁၉၈၈၊ ၁၉၉၂၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၅၆၊ ၁၉၆၀၊ ၁၉၆၄၊ ၁၉၇၂၊ ၁၉၈၀၊ ၁၉၈၄၊ ၁၉၈၈၊ ၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၈၈၊ ၁၉၉၂၊ ၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၇၂၊ ၁၉၉၂၊ ၁၉၉၆၊ ၂၀၀၀၊ ၂၀၀၄၊ ၂၀၀၇) (၁၉၈၄၊ ၁၉၈၈၊ ၁၉၉၂၊ ၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၂၀၀၇၊ ၂၀၁၁၊ ၂၀၁၅) (၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၆၈၊ ၁၉၇၂၊ ၁၉၇၆၊ ၁၉၈၀၊ ၁၉၈၄၊ ၁၉၈၈၊ ၁၉၉၂၊ ၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၈၀၊ ၁၉၈၄၊ ၁၉၈၈၊ ၁၉၉၆၊ ၂၀၁၁) (၁၉၇၂၊ ၁၉၇၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) (၁၉၇၆၊ ၁၉၈၀၊ ၁၉၈၄၊ ၁၉၈၈၊ ၁၉၉၂၊ ၁၉၉၆၊ ၂၀၀၀၊ ၂၀၀၄၊ ၂၀၀၇၊ ၂၀၁၁၊ ၂၀၁၅) ၁ စာလုံးအမည်း ဖြင့်ရေးသားထားသော နိုင်ငံသည် ၎င်းနှစ်အတွက် ချန်ပီယံ ဖြစ်သည်။
စာလုံးအစောင်းဖြင့် ရေးသားထားသော နိုင်ငံသည် ၎င်းနှစ်အတွက် အိမ်ရှင်နိုင်ငံဖြစ်သည် ဂိုးသွင်းသူများ မှတ်ချက်။
စာလုံးအမည်း ဖြင့်ရေးသားထားသော ကစားသမားများသည် ယှဉ်ပြိုင်နေဆဲ ကစားသမားများ ဖြစ်သည်။
ဇင်းဘုရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ အင်းဝကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၂၅ ဖြစ်သည်။
၂၀၁၄ သန်းခေါင်စာရင်းအရ အင်းဝကျေးရွာအုပ်စုတွင် ကျား ၉၇၅ ဦး၊ မ ၁၁၀၆ ဦး၊ လူဦးရေ စုစုပေါင်း ၂၀၈၁ ဦးနေထိုင်သည်။
ဒိုင်နိုဆော ခရိုင်ဥယျာဉ် သည် ကနေဒါနိုင်ငံ အယ်လ်ဘာတာပြည်နယ် ကယ်လ်ဂရီမြို့ ၏ အရှေ့တောင်ဘက် ၂ နာရီခွဲခန့် ကားမောင်းသွားရသည့် နေရာ သို့မဟုတ် ၃၀မိုင် (၄၈ ကီလိုမီတာ) အကွာတွင် တည်ရှိပြီး အယ်လ်ဘာတာပြည်နယ် ဘရွတ်ခ်မြို့မှ နာရီဝက်ခန့် ကားမောင်းသွားရသော နေရာတွင် ရှိသည်။
ထိုဥယျာဉ်သည် ဘက်လန်း မြေမျက်နှာသွင်ပြင် ထင်ရှားစွာ ရှိသော ရက်ဒီးယား မြစ်၏ မြစ်ဝှမ်း အတွင်း တည်ရှိသည်။
ထိုဥယျာဉ်သည် ကမ္ဘာပေါ်တွင် ဒိုင်နိုဆော ရုပ်ကြွင်း အများဆုံး ရှိသည့် အတွက် ထင်ရှားသည်။
ဒိုင်နိုဆော မျိုးစိတ်ပေါင်း ၄၀ ကို ဥယျာဉ်အတွင်း ရှာဖွေတွေ့ရှိခဲ့ပြီး ဥပမာ ၅၀၀ ခန့်ကို ထိုဥယျာဉ် အတွင်းမှ သယ်ဆောင်၍ ကမ္ဘာတဝှမ်းရှိ ပြတိုက်များတွင် ပြသထားသည်။
မိုက်ခရိုစကုပ်ဖြင့် ကြည့်ရသော ရေညှိမှစ၍ အသားစားသော ဒိုင်နိုဆောကြီးများ အထိ မျိုးစိတ်ပေါင်း ၅၀၀ ခန့်၏ ကျောက်ဖြစ်ရုပ်ကြွင်းများ စုစည်းနေသဖြင့် ၁၉၇၉ ခုနှစ်တွင် ကမ္ဘာ့ အမွေခံနေရာ တစ်ခု အဖြစ်သတ်မှတ်ခဲ့သည်။
ကူလိန်း / ရန်းဂယ်ဆန်တေးလာ / ဂလေစီယာ ပင်လယ်အော် / တက်ရှန်ရှီးနီး အယ်လ်ဆက် ဆိုသည်မှာ ကနေဒါနိုင်ငံ နှင့် အမေရိကန်ပြည်ထောင်စုတွင် တည်ရှိသော နိုင်ငံတကာ ဥယျာဉ် တစ်ခု ဖြစ်ပြီး အမေရိကန် ပြည်ထောင်စု အလက်စကာပြည်နယ် ယူကွန် နှင့် ကနေဒါနိုင်ငံ ဗြိတိသျှ ကိုလံဘီယာ ပြည်နယ်တို့တွင် တည်ရှိသည်။
၁၉၉၄ ခုနှစ်တွင် ယူနက်စကိုမှ ကမ္ဘာ့အမွေခံ နေရာအဖြစ် ကြေညာခဲ့ပြီး အလွန်လှပသော ရေခဲမြစ်နှင့် ရေခဲမြင်ကွင်းတို့ ရှိသည့် အပြင် ဂရစ်ဇလီဝက်ဝံများ၊ ကာရီဘိုးကောင်များ နှင့် ဒေါလ်သိုးများ နေထိုင်ရာဒေသ ဖြစ်သည့် အတွက်ကြောင့်လည်း ပါဝင်သည်။
စုစုပေါင်း အကျယ်အဝန်းမှာ ၂၄,၂၀၅,၉၈၃ ဧက (၉၇,၉၅၈.၁၄ စတုရန်း ကီလိုမီတာ) ရှိသည်။
ဖလေးရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ဖလေးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၀၉ ဖြစ်သည်။
၂၀၁၄ သန်းခေါင်စာရင်းအရ ဖလေးကျေးရွာအုပ်စုတွင် ကျား ၁၇၀၂ ဦး၊ မ ၁၉၁၅ ဦး၊ လူဦးရေ စုစုပေါင်း ၃၆၁၇ ဦးနေထိုင်သည်။
ဖလေးရွာသည် ရှေးယခင်က လှေမပေါက်၊ လှည်းမရောက် လမ်းပန်းဆက်သွယ်ရေး ခက်ခဲသော ရွာတရွာဖြစ်ခဲ့သည်။
ထိုအချက်ကြောင့် စစ်မက်ထူပြောသော ကာလများတွင် စစ်ဘေးခိုလှုံရာ နေရာဖြစ်ခဲ့သည်။
စစ်ဘေးရှောင်သော ဟိန္ဒူ၊ တမီလ်၊ တရုတ်၊ ပန်းသေးနှင့် အာရပ်နွယ်ဖွား လူမျိုးပေါင်းစုံတို့ ခိုလှုံရာ နေရာဖြစ်ခဲ့သည်။
၎င်းလူမျိုးစုံတို့ ဈေးဝယ်ဖောက်ကားသော ဈေးနေရာ တခုလည်း ဖြစ်သည်။
စီးပွားရေး ဖလေးရွာတွင် ကြေးမီးခြစ်လုပ်ငန်းသည် ဖလေးရွာ၏ သင်္ကေတဖြစ်သည်။
အင်္ဂလိပ်မင်း လက်ထက်ကတည်းက ကြေးမီးခြစ်လုပ်ငန်းကို လုပ်ကိုင်ခဲ့ကြသည်။
တစ်ချိန်က ဖလေးတံဆိပ်ရိုက်နှိပ်ထားသော ကြေးဖြူ၊ ကြေးနီ၊ ကြေးဝါ မီးခြစ်များသည် အောက်မြန်မာပြည် တစ်ခွင်မှာ နာမည်ကျော်ကြားခဲ့သည်။
ဖလေးရွာတွင် မီးခြစ်ဖို သုံးဆယ်ကျော် ရှိခဲ့ပြီး ကြေးပြား၊ မီးခြစ်ဘီး၊ စပရင်၊ မီးခြစ်ကျောက်၊ ဝက်အူ ရောင်းသော မီးခြစ်အပိုပစ္စည်းဆိုင်များပင် ရှိခဲ့သေးသည်။
ကြေးမီးခြစ်လုပ်ငန်းကို ဖလေးရွာအပြင် မုဒုံ၊ ဒေးဒရဲ၊ ဓနုဖြူမြို့များတွင်လည်း ပြုလုပ်ကြသေးသည်။
သို့သော် ဖလေးမီးခြစ်လောက် မမှီပေ။
ဖလေးမီးခြစ်သည် ဆယ်နှစ်လောက် အသုံးခံသည်။
ပညာရွှေအိုး လူမခိုး သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာကို ရှေး၊ ဥစ္စာကို နောက်” ဆိုသည်မှာ အတတ်ပညာ၊ ဗဟုသုတတို့ကို စီးပွားဥစ္စာ ရှာဖွေခြင်းထက် ဦးစားပေးသင့်သည်ဟု ဆိုလိုသည်။
ပညာသည် ဘဝအတွက် အခြေခံအုတ်မြစ်ဖြစ်ပြီး ဥစ္စာပစ္စည်းသည် ထိုအုတ်မြစ်ပေါ်တွင် တည်ဆောက်ရသည့် အရာဖြစ်သည်။
ပညာရှိမှသာ ဥစ္စာကို မှန်ကန်စွာ ရှာဖွေသုံးစွဲနိုင်သောကြောင့် ပညာကို အရင်ရှာဖွေသင့်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “ကြံစည်မပြတ်၊ အတတ်ရံခါ၊ ပညာကို ရှေး၊ ဥစ္စာကို နောက်၊ အလျောက် ပေးကမ်း၊” [၈၆၃] ကန်မင်း။
ပညာကို လိုသော် ပညာရှိကို ယှဉ် သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာကို လိုသော် ပညာရှိကို ယှဉ်” ဆိုသည်မှာ မိမိသည် အတတ်ပညာ သို့မဟုတ် ဗဟုသုတများကို လိုလားပါက ပညာတတ်သူ၊ ဗဟုသုတကြွယ်ဝသူများထံ ချဉ်းကပ်၍ ဆည်းပူးလေ့လာရမည်ဟု ဆိုလိုသည်။
ပညာသည် ဆရာကောင်း၊ မိတ်ဆွေကောင်းများထံမှ ရရှိနိုင်သောကြောင့် မိမိထက် တတ်သိနားလည်သူများနှင့် ပေါင်းသင်းဆက်ဆံခြင်းသည် ပညာရရှိရေးအတွက် အရေးကြီးကြောင်းကို ဤဆိုရိုးစကားက သွန်သင်သည်။
ကိုးကားချက်များ “ပညာကို လိုသော် ပညာရှိကို ယှဉ်၊ မေးစဉ်နေ့ညဉ့်မပြတ်၊ အဖတ်အအံ၊ အကြံအရေး၊ ရှေးရှေးထုံးကိုဆောင်၊” [၈၆၃] ကန်မင်း။
“ပညာကို လိုသော် ပညာရှိကို ယှဉ်ရမတဲ့ဗျ၊ နေ့ညဉ့်မပြတ် ဆည်းကပ်လျက် မေးရမတဲ့ဗျ၊ ရှေးရှေးသော ထုံးဥပဒေသနည်းနာများကို မှတ်သားရမတဲ့ဗျ၊” [၁၂၇၉] နှောင်း။
ပညာဆည်းပူး ပန်းသို့ခူး သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာဆည်းပူး ပန်းသို့ခူး” ဆိုသည်မှာ ပန်းတစ်ပွင့်ကို ရယူလိုပါက ရှာဖွေကြိုးစား ခူးဆွတ်ရသကဲ့သို့ ပညာကိုလည်း ကြိုးစားအားထုတ် ရှာဖွေဆည်းပူးရမည်ဟု ဆိုလိုသည်။
ပညာရရှိရေးသည် လွယ်ကူစွာ ရရှိနိုင်သောအရာမဟုတ်ဘဲ ကြိုးစားအားထုတ်မှု၊ စိတ်ရှည်သည်းခံမှုနှင့် လုံ့လဝီရိယရှိမှုတို့ လိုအပ်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “ဖွေဖွေရှာရှာ၊ ပညာဆည်းပူး၊ ပန်းသို့ခူးလော့၊” [၈၉၀-ခန့်] နုစာ။
ရစ်ကန်ကြီးရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ရစ်ကန်ကြီးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၆၁ ဖြစ်သည်။
၂၀၁၄ သန်းခေါင်စာရင်းအရ ရစ်ကန်ကြီးကျေးရွာအုပ်စုတွင် ကျား ၁၀၀၆ ဦး၊ မ ၁၁၅၃ ဦး၊ လူဦးရေ စုစုပေါင်း ၂၁၅၉ ဦးနေထိုင်သည်။
ပညာမရှိ သူ၏ဝန်ထမ်း သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာမရှိ သူ၏ဝန်ထမ်း” ဆိုသည်မှာ အတတ်ပညာ၊ ဗဟုသုတ မရှိပါက သူတစ်ပါး၏ အစေအပါး၊ လက်အောက်ငယ်သားအဖြစ်သာ ရပ်တည်ရမည်ဟု ဆိုလိုသည်။
ပညာသည် လူတစ်ဦး၏ ဘဝတိုးတက်မှုအတွက် အဓိကအကြောင်းရင်းတစ်ခုဖြစ်ပြီး ပညာမရှိပါက လွတ်လပ်စွာ ရပ်တည်နိုင်စွမ်း မရှိဘဲ သူတစ်ပါးအပေါ် မှီခိုနေရမည့် အခြေအနေသို့ ရောက်ရှိသွားနိုင်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “လူတို့တတ်ရမည့် အတတ်များကို တတ်မြောက်ခြင်းမရှိခဲ့ပါမူ ပညာမရှိသူ၏ဝန်ထမ်းဟူသော စကားနှင့်အညီ သူတစ်ပါး၏ လက်ပါးစေအဖြစ်ဖြင့် သာလျှင် မသေရုံစား၊ မအားရုံနေ ဆိုသကဲ့သို့ ဖြစ်ရမည်သာတည်း။
” [၁၃၁၄] မင်မြု။
“ပညာမရှိရင် ကြီး ပွားတိုးတက်ခြင်း မရှိနိုင်ဘူး၊ ဒါကြောင့်မို့ ကျွန်တော်တို့ မြန်မာစကားပုံမှာဆိုရင်လည်း ပညာမရှိ သူ၏ဝန်ထမ်းလို့ ဆိုထားပါတယ်။
” [၁၃၂၅-ခန့်] မြေ။
ပညာရဲရင့် ပွဲလယ်တင့် သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာရဲရင့် ပွဲလယ်တင့်” ဆိုသည်မှာ မိမိတတ်မြောက်ထားသော ပညာရပ်ကို ကျွမ်းကျင်ပိုင်နိုင်စွာ တတ်မြောက်ထားသူသည် မည်သည့်ပရိသတ်အလယ်တွင်မဆို ရဲရဲဝံ့ဝံ့ ပြောဆိုဆွေးနွေးဝံ့ပြီး ထိုသို့ပြောဆိုနိုင်ခြင်းကြောင့်လည်း တင့်တယ်ထိုက်တန်သည်ဟု ဆိုလိုသည်။
ပညာသည် ရဲရင့်ခြင်း၏ အရင်းအမြစ်ဖြစ်ပြီး မိမိကိုယ်ကို ယုံကြည်မှုနှင့် တည်ကြည်မှုကိုလည်း တိုးပွားစေနိုင်သည်။
ထို့ကြောင့် ပညာတတ်မြောက်ထားသူများသည် လူအများရှေ့တွင် ရဲရဲဝံ့ဝံ့ ရပ်တည်ပြောဆိုနိုင်ခြင်းသည် ဂုဏ်ယူဖွယ်ရာပင်ဖြစ်သည်။
ကိုးကားချက်များ “ပထမရွယ်၊ ငယ်သော်ကတည့်၊ သိပ္ပခေါင်အား၊ တတ်မြောက်မြားမူ၊ တောသားရန်အောင်၊ ခြင်္သေ့ယောင်သို့၊ မရှောင်မညှာ၊ တင်းတင်းမာ၍၊ ပညာရဲရင့်၊ ပွဲလယ်တင့်လိမ့်၊” [၈၈၅] ကိုး ၂၇။
“မိဘများသည် ရင်နှစ်သည်းချာဖြစ်သော သားသမီးရတနာတို့အား ပညာရဲရဲင့် ပွဲလယ်တင့်ကြပါစေတော့ဟု သဘောထားကာ မိဝတ္တရား၊ ဖဝတ္တရား ကျေပွန်စွာ ကျောင်းသို့ ပို့ခြင်းဖြစ်သည်။
” [၁၃၁၆] စာဗိမာန်၊ ၃၊ ၁။
“ထို ဒုတိယနီတိအချက်နှင့် ပတ်သက်၍ မြန်မာမှု၌ ပညာရဲရင့် ပွဲလယ်တင့် ဟူ၍လည်းကောင်း၊ အပြောမတတ်တော့ ဆဲသလို ဟူ၍ လည်းကောင်း စကားများထွန်းလာခဲ့၏။
” [၁၃၃၂] မြဝတီ၊ ၁၈၊ ၁၁။
ပညာရှာ ပမာ သူဖုန်းစား သည် မြန်မာဆိုရိုးစကား ဖြစ်သည်။
“ပညာရှာ ပမာ သူတောင်းစား” ဟူ၍လည်း အဆိုရှိသည်။
အဓိပ္ပာယ် “ပညာရှာ ပမာ သူဖုန်းစား” ဆိုသည်မှာ ပညာကို လိုလားသောသူသည် သူတောင်းစားကဲ့သို့ မရှက်မကြောက် အောက်ကျို့၍ ပညာရှိသူများထံမှ ဆည်းပူးရမည်ဟု ဆိုလိုသည်။
သူတောင်းစားသည် အစာအာဟာရ ရရှိရန် မရှက်မကြောက် တောင်းခံရသကဲ့သို့ ပညာကိုလည်း ရရှိရန်အတွက် မာနမထားဘဲ အောက်ကျို့စွာ ဆည်းကပ်လေ့လာရမည်ဟု ဤဆိုရိုးစကားက သွန်သင်သည်။
ပညာရရှိရေးအတွက် ဇွဲ၊ လုံ့လ၊ ဝီရိယနှင့် စိတ်ရှည်သည်းခံမှုတို့ အလွန်အရေးကြီးကြောင်းကိုလည်း ဖော်ပြသည်။
ကိုးကားချက်များ “ပညာရှာ ပမာ သူဖုန်းစားတဲ့၊ သူဖုန်းစားတို့မည်သည်.. ရွေးချယ်ခြင်း မရှိသကဲ့သို့ ထို့အတူ ပညာကို ရှာသောသူတို့မည်သည်လည်း ပုဂ္ဂိုလ်ကို ရွေးချယ်ခြင်း မရှိရဘူးတဲ့၊” [၁၂၇၅] စံပယ်။
“ပညာဆိုသောအရာသည် မရှက်မကြောက် ရှာမှီးစုဆောင်းမှ ရရှိနိုင်သော အရာဖြစ်၍ … ပညာရှာ ပမာ သူတောင်းစား ဟူ၍လည်း ရှေးလူကြီးတို့ ပြောစမှတ် ပြုကြလေကုန်သည်။
ပညာရှိ တွေးကြည့်လျှင် ပြေးကြည့်တာထက် မှန်သည် သည် မြန်မာဆိုရိုးစကား ဖြစ်သည်။
“ပညာရှိ တွေးသည်ကို ပညာမဲ့ ပြေး၍ ကြည့်သည်မတန်။
ပညာရှိအတွေး ပြေးကြည့်သလို” ဟူ၍လည်း အဆိုများရှိသည်။
အဓိပ္ပာယ် “ပညာရှိ တွေးကြည့်လျှင် ပြေးကြည့်သည်ထက် မှန်သည်” ဆိုသည်မှာ အရာဝတ္ထုတစ်ခု သို့မဟုတ် အခြေအနေတစ်ခုကို ပညာမရှိသူက ကိုယ်တိုင် သွားရောက် လေ့လာစုံစမ်းပြီး ပြန်လည်ပြောပြခြင်းထက် ပညာဉာဏ်နှင့် ပြည့်စုံသူက အဝေးမှနေ၍ ဆင်ခြင်သုံးသပ်ကာ ပြောဆိုခြင်းသည် ပိုမို၍ ထိရောက်မှန်ကန်နိုင်သည်ဟု ဆိုလိုသည်။
ပညာရှိသူများသည် အတွေ့အကြုံနှင့် ဗဟုသုတများစွာရှိသောကြောင့် အခြေအနေတစ်ခုကို အသေးစိတ် မလေ့လာဘဲ အကြမ်းဖျင်း သုံးသပ်ရုံဖြင့်ပင် မှန်ကန်သော အဖြေကို ရရှိနိုင်စွမ်းရှိသည်။
ဤဆိုရိုးစကားသည် ပညာ၏ အရေးပါမှုနှင့် ပညာရှိသူများ၏ ဉာဏ်ပညာကို ချီးကျူးဖော်ပြခြင်းဖြစ်သည်။
ကိုးကားချက်များ “ရှေးသူဟောင်းတို့သည် ပညာရှိ တွေးသည်ကို ပညာမဲ့ ပြေး၍ ကြည့်သည် မတန်ဟူ၍ ဆိုကုန်၏။
” [၉၈၁] ယသ၊ ပ။
“ဘုရင်မင်းကြီးစွာလည်း စည်းတပစ်ကို ခေါ်တော်မူ၍ ပညာရှိ တွေးသည်ကို ပညာမဲ့ ပြေး၍ ကြည့်သော်မတန်ဟု ချီးမွမ်းတော်မြူပီး မှ…၊” [၁၀၈၀-ခန့်] ကုလား၊ ပ။
“ပညာရှိအေွတး ပြေးကြည့်သိုလဆိုတာလို ပညာရှိတဲ့ ပုဂ္ဂိုလ်များတွေး တဲ့ အချက်တွေဟာ လွန်စွာ မှန်တတ်တယ်။
” [၁၂၉၆] မဉ္ဇရီ၊ မ။
“မသောက်က ပညာရှိ တွေးကြည့်လျှင် ပညာမဲ့သူ ပြေးကြည့်သည်ထက် မှန်သည်ဆိုတဲ့ စကားဟာ ကျုပ်အတွက်တော့ ပူပူနွေးနွေးကိုယ်တွေ့မို့ တကယ် သဘောပေါက်ပါတယ်။
” [၁၃၂၃] ဗညားနွဲ့။
ပညာရှိမှ ခွင့်သိသည် သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာရှိမှ ခွင့်သိသည်” ဆိုသည်မှာ ပညာဉာဏ်နှင့် ပြည့်စုံသောသူသည်သာ အခါအခွင့် သင့်မသင့်ကို သိရှိနားလည်နိုင်သည်ဟု ဆိုလိုသည်။
မည်သည့်အချိန်တွင် မည်သည့်အရာကို ပြုလုပ်သင့်သည်၊ မည်သည့်အရာကို ရှောင်ကြဉ်သင့်သည်ကို ပညာရှိသူများကသာ ဝေဖန်ပိုင်းခြားနိုင်စွမ်းရှိသည်။
ထို့ကြောင့် အရေးကြီးသော ကိစ္စရပ်များတွင် ပညာရှိသူများ၏ အကြံဉာဏ်ကို ရယူသင့်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “မလျော့ပညာ၊ တံငါလုလင်၊ မျှားကြိုးငင်သို့၊ ပညာရှိမှ ခွင့်သိသည်၊” [၈၆၃] ကန်မင်း။
“နှုန်းထွင်းစာနာ၊ အရာရာကို၊ ပညာရှိမှ၊ ခွင့်သိနိုင်ကြ၊ ဤလောက၌၊” [၁၂၆၆] မဃ ၃၆၇။
ပညာရှိ သတိဖြစ်ခဲ သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာရှိ သတိဖြစ်ခဲ” ဆိုသည်မှာ ပညာဉာဏ်နှင့် ပြည့်စုံသူပင်ဖြစ်လင့်ကစား သတိပြုသင့်သော အရာတစ်ခုကို တစ်ခါတစ်ရံ မေ့လျော့တတ်သည်၊ အမှတ်တမဲ့ ဖြစ်တတ်သည်ဟု ဆိုလိုသည်။
မည်သူမဆို သတိလွတ်သွားနိုင်သည်၊ အမှားအယွင်းများ ဖြစ်နိုင်သည်ဟူသော သဘောကို ဖော်ပြသည်။
ပညာရှိသူများပင်လျှင် အမြဲတမ်း ပြည့်စုံမှန်ကန်နေသည်မဟုတ်ဘဲ သတိလက်လွတ်မှုကြောင့် အမှားများ ကျူးလွန်နိုင်ကြောင်းကို ဤဆိုရိုးစကားက သတိပေးထားသည်။
ကိုးကားချက်များ “အရေးအရာ၊ တွေ့ကြုံခါလျှင်၊ ပညာတစိ၊ အကယ်ရှိလည်း၊ သိတအစွဲ၊ ဖြစ်ရာခဲ၏၊” [၁၁၈၉] ကုသ ၂၆၉။
“ရှေးသူတော်ကောင်းတို့လည်း ပညာရှိလျက် သတိဖြစ်ခဲသည်၊ မြော်မြင်ဘိ လျက် အသိဖြစ်ခဲသည်ဟု ပြောဆိုစမှတ် ပြုကြကုန်၏။
” [၁၂၂၆] ဓမ္မပြန်။
“လိမ္မာမြင်သိ၊ ပညာရှိလည်း၊ သတိဖြစ်ခဲ၊” [၁၂၆၆] မဃ ၃၁၂။
ပညာရှိအမျက် ပြင်မထွက် သည် မြန်မာဆိုရိုးစကား ဖြစ်သည်။
“လူလိမ္မာအမျက် ပြင်မထွက်” ဟူ၍လည်း အဆိုရှိသည်။
အဓိပ္ပာယ် “ပညာရှိအမျက် ပြင်မထွက်” ဆိုသည်မှာ ပညာဉာဏ်နှင့် ပြည့်စုံသောသူများသည် မိမိတို့၏ အမျက်ဒေါသကို အလွယ်တကူ အပြင်သို့ ထုတ်ဖော်ပြသလေ့မရှိဘဲ ထိန်းချုပ်နိုင်စွမ်းရှိသည်ဟု ဆိုလိုသည်။
ဒေါသသည် မကောင်းသော အကျိုးဆက်များကိုသာ ဖြစ်ပေါ်စေတတ်ကြောင်းကို ပညာရှိသူများက နားလည်သဘောပေါက်သောကြောင့် ဒေါသကို ထိန်းချုပ်ခြင်းသည် ပညာရှိသူတို့၏ လက္ခဏာတစ်ရပ်ဖြစ်သည်။
ဤဆိုရိုးစကားသည် ဒေါသကို ထိန်းချုပ်ခြင်း၏ အရေးပါမှုကို သွန်သင်သည်။
ကိုးကားချက်များ “သူ့သမီးကို ငါနှင့်အဖက်မတန်ဘူးထင်လို့ မွေးသမိခင်ကို ပြောလိုက် ဆိုလိုက်တာ၊ ယခုတိုင် စိတ်နာပါသေးရဲ့။
ပညာရှိအမျက် ပြင်မထွက် ဆိုတာလို အသာကြိတ်နေရတာပဲ။
” [၁၂၇၆] မြင့်၊ဒု။
“လူလိမ္မာအမျက် ပြင်မထွက် ဆိုသလို တစ်ဖက်ကို မုန်းတီးသည့် စိတ်ကို ဝမ်းထဲတွင်သာ မျိုသိပ်ကာ၊” [၁၃၁၂] ကိုတံငါ။
ပညာလိုသော် မပျင်းနှင့်၊ ဥစ္စာလိုသော် မငြင်းနှင့် သည် မြန်မာဆိုရိုးစကား ဖြစ်သည်။
“ပညာလိုသော် မပျင်းနှင့်၊ ဥစ္စာလိုသော် မတင်းနှင့်” ဟူ၍လည်း အဆိုရှိသည်။
အဓိပ္ပာယ် “ပညာလိုသော် မပျင်းနှင့်၊ ဥစ္စာလိုသော် မငြင်းနှင့်” ဆိုသည်မှာ အတတ်ပညာနှင့် ဗဟုသုတများကို လိုလားပါက ပျင်းရိခြင်းမရှိဘဲ ကြိုးစားအားထုတ် ဆည်းပူးလေ့လာရမည်။
စည်းစိမ်ဥစ္စာကို လိုလားပါက မောက်မာခြင်း၊ ခက်ထန်ခြင်း မရှိဘဲ ဖြောင့်မတ်မှန်ကန်စွာ ရှာဖွေရမည်ဟု ဆိုလိုသည်။
ပညာနှင့် ဥစ္စာ နှစ်မျိုးစလုံးကို ရရှိလိုပါက ကြိုးစားအားထုတ်မှုနှင့် မှန်ကန်ဖြောင့်မတ်မှုတို့ လိုအပ်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “ပညာကို လိုသော် မပျင်းနှင့်၊ ဥစ္စာကို လိုသော် မငြင်းနှင့်၊” [၁၁၅၂] ဟံချုပ်။
“အပျင်းကြီးက၊ သိပ္ပဝိဇ္ဇာ၊ တတ်ပညာသည်၊ ဘယ်ငှာမရ၊ မိုက်တတ်စွတည့်၊ ကောဓအမျက်၊ ကြီးစွာထွက်၍၊ စိတ်စက်ထန်ပြင်း၊ မာန်စောင်တင်းမူ၊ အလျှင်းဥစ္စာ၊ မရရာတည့်၊” [၁၁၈၀] ဥက္ကံ။
“ပညာကိုလိုသော် မပျင်းနှင်၊့ ဥစ္စာကိုလိုသော် မတင်းနှင့်ဟု ဆိုသော စကားကို ထောက်ညှာ ပြီးလျှင်…စကားလှရုံ ပြောဆိုသည်မှာ၊” [၁၂၆၇] စကား။
ပညာလို အိုသည်မရှိ သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာလို အိုသည်မရှိ” ဆိုသည်မှာ ပညာကို လေ့လာဆည်းပူးလိုသောသူအတွက် အသက်အရွယ်သည် အဟန့်အတားတစ်ခု မဟုတ်ဟု ဆိုလိုသည်။
မည်သည့်အရွယ်ရောက်နေပါစေ ပညာကို လေ့လာသင်ယူနိုင်ပြီး အသက်အရွယ်ကြီးရင့်ခြင်းသည် ပညာရှာမှီးခြင်းကို တားဆီးနိုင်စွမ်း မရှိကြောင်းကို ဤဆိုရိုးစကားက ဖော်ပြသည်။
ပညာသင်ယူခြင်းသည် တစ်သက်တာလုံး လေ့လာသင်ယူနိုင်သည့် လုပ်ငန်းစဉ်တစ်ခုဖြစ်ကြောင်းကိုလည်း သွန်သင်သည်။
ပညာလွန်သော် မာန သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာလွန်သော် မာန” ဆိုသည်မှာ မိမိကိုယ်ကို ပညာအလွန်တတ်သည်ဟု ထင်မှတ်သူသည် မာနထောင်လွှားတတ်သည်ဟု ဆိုလိုသည်။
ပညာတတ်မြောက်ခြင်းသည် ကောင်းသောအရာဖြစ်သော်လည်း ထိုပညာကို အလွဲသုံးစားပြု၍ မာနထောင်လွှားခြင်းသည် မကောင်းသော အကျိုးဆက်များကို ဖြစ်ပေါ်စေနိုင်သည်။
ဤဆိုရိုးစကားသည် ပညာတတ်သူများအနေဖြင့် မိမိကိုယ်ကို နှိမ့်ချသင့်ကြောင်းနှင့် မာနကို ရှောင်ရှားသင့်ကြောင်းကို သွန်သင်သည်။
ကိုးကားချက်များ “သဒ္ဓါလွန်သော်ရာဂ၊ ပညာလွန်သော်မာန၊” [ ၈၄၀-ခန့်]နုစာ။
Marshmello သည် EDM ပရိုဂျူဆာတစ်ယောက်ဖြစ်ပြီး DJ တစ်ဦးလည်းဖြစ်သည်။
Jack U နှင့် Zedd တို့၏ သီချင်းများကို Remix လုပ်ရင်း နိုင်ငံတကာက အာရုံစိုက် အသိအမှတ်ပြုခြင်းကို စတင်ရရှိခဲ့သူဖြစ်သည်။
နောက်ပိုင်းတွင် Omar LinX, Ookay, Jauz, Slushii အပါအဝင် DJ များနှင့် ပူးပေါင်းကာ သီချင်းဖန်တီးမှုများ ဆက်တိုက်ပြုလုပ်လာခဲ့သည်။
၂၀၁၇ ခုနှစ် ဇန်နဝါရီလတွင် သူ၏ single သီချင်း Alone ကို ဖြန့်ချိခဲ့ပြီး Billboard ၏ Hot 100 chart စာရင်းဝင်သည်အထိ အောင်မြင်လာခဲ့သည်။
နောက်ခံဘဝ အသွင်အပြင် marshmello ဟာ marshmallow မုန့်ပုံစံတူ ခေါင်းအဆောင်းတစ်ခုကို စွပ်ပြီး မျက်နှာကိုဖုံးအုပ်ထားပါတယ်။
ဒါကတော့ သူ့ရဲ့ပုံစံပေါ့။
သူဘယ်သူဘယ်ဝါဖြစ်တယ်ဆိုတာကိုတော့ အခုထိ တရားဝင် ထုတ်ဖော်ပြောကြားထားခြင်းမရှိသေးသလို တိတိကျကျ အတည်ပြုထားခြင်းလည်း မရှိပါဘူး။
ဒါပေမဲ့ marshmello ဟာ Dotcom လို့သိကြတဲ့ အမေရိကန်ဒီဂျေ Chris Comstock ဖြစ်လိမ့်မယ်လို့ အများစုက ယူဆခဲ့ကြပါတယ်။
သူတို့နှစ်ဦးဖန်တီးတဲ့ ဂီတပုံစံတွေ တော်တော်လေး ဆင်တူနေပါတယ်။
နောက်ပြီး နာမည်ရဒီဂျေ Skrillex ကလည်း အင်တာဗျူးတစ်ခုမှာ marshmello ကို Chris ဆိုပြီး ရည်ညွှန်းပြောဆိုခဲ့ဖူးပါတယ်။
နောက်တစ်ချက်က marshmello ရော Dotcom ကိုပါ Moe Shalizi ဆိုတဲ့ မန်နေဂျာတစ်ဦးတည်းကပဲ စီစဉ်ကိုင်တွယ်ပေးနေတဲ့အချက်ပါ။
ဒါ့အပြင် သူတို့နှစ်ဦးစလုံးမှာ Tattoo ပုံစံတူတွေရှိသလို မွေးနေ့ကလည်း တစ်နေ့တည်းဖြစ်နေပါတယ်။
Stage persona and identity marshmello ဆိုတဲ့ အနုပညာနာမည် (stage name) ကတော့ marshmallow ရဲ့အသံထွက်ကို အစွဲပြုထားတာဖြစ်ပါတယ်။
သူရဲ့ ခေါင်းဆောင်းဟာ အဖြူရောင် marshmallow မုန့်ပုံစံဖြစ်ပြီး ဒီလိုနာမည်ပေးဖို့နဲ့ ဒီလို ဘယ်သူဘယ်ဝါဖြစ်ကြောင်းဖုံးကွယ်ထားဖို့ကို အခြားနာမည်ကျော်မျက်နှာဖုံးစွပ် ဒီဂျေတစ်ဦးဖြစ်တဲ့ deadmau5 ဆီကနေ ကူးစက်ခဲ့တာဖြစ်ပါတယ်။
dadmau5 ဟာ သူ့ရဲ့နာမည်ကို Dead Mouse ဆိုတဲ့ စကားလုံးကနေ အစွဲပြုယူထားတာဖြစ်ပြီး မျက်နှာကိုလည်း လာဘ်ကောင်ကြွက်လေးပုံစံ ခေါင်းဆောင်းနဲ့ ဖုံးကွယ်ထားပါတယ်။
https://thump.vice.com/en_us/article/masked-djs-history-orbital-deadmau5-daft-punk-marshmello "A Brief History of Masked DJs—From Orbital to Marshmello" marshmello ဟာ သူ့ရဲ့ သရုပ်အမှန်ဖုံးကွယ်ထားတာနဲ့ stage name ပေးတဲ့ပုံစံကို deadmau5 ဆီကကူးစက်ခဲ့ကြောင်း သူ့ရဲ့ သီချင်းဗီဒီယို Alone မှာ သက်သေပြထားပါတယ်။
"Alone" သီချင်းထဲမှာ marshmello က Joel လို့အမည်ပေးထားတဲ့ သူ့ရဲ့ကြွက်ကလေးကို ထည့်သွင်းရိုက်ကူးထားပါတယ်။
Joel Zimmerman ဆိုတာကတော့ deadmau5 ရဲ့ နာမည်အရင်းပါ။
ဒါ့ကြောင့် သူဟာ deadmau5 ဆီက inspiration ယူခဲ့တာဆိုတာ သိနိုင်ပါတယ်။
http://www.ravejungle.com/2016/11/02/marshmello-trolls-deadmau5/ "Marshmello trolls Deadmau5 in his music video and Joel responded quickly" marshmello ဟာ အခုထိသူ့ရဲ့ သရုပ်သဏ္ဌာန်အမှန်ကို တရားဝင်ထုတ်မပြောသေးပါဘူး။
ဒါပေမဲ့ သူဟာ Dotcom တစ်ဖြစ်လဲ Chris Comstock သာဖြစ်လိမ့်မယ်ဆိုတဲ့ ထင်မြင်ချက်တွေ ကျယ်ကျယ်ပြန့်ပြန့်ထွက်ပေါ်ခဲ့ပါတယ်။
အစောပိုင်းမှာ တချို့ ဂျာနယ်လစ်တွေက marshmello ဟာ Martin Garrix ၊ Jauz တစ်ယောက်ယောက်ဖြစ်နိုင်သလို မန်နေဂျာ Moe Shalizi စီမံခန့်ခွဲပေးနေတဲ့ အခြား ဒီဂျေ တစ်ယောက်ယောက်ဖြစ်နိုင်ကြောင်း ထင်ကြေးပေးခဲ့ကြပါတယ်။
၂၀၁၇ ခုနှစ်၊ မတ်လ ၄ ရက်နေ့မှာ feedme ဆိုတဲ့ Instagram အကောင့်ကနေ marshmello ဝတ်စုံနဲ့ ခေါင်းစွပ်ချွတ်ထားတဲ့ dotcom ရယ်၊ marshmello ခေါင်းစွပ်ဆောင်းထားတဲ့ အခြားတစ်ယောက်တို့ အတူတွဲရိုက်ထားတဲ့ပုံကို တင်ခဲ့ပါတယ်။
၂၀၁၆ ခုနှစ်၊ Electric Daisy Carnival ပွဲတော်မှာတုန်းက သူ့အလှည့်ပြီးတော့ ခေါင်းဆောင်းချွတ်ပြီး မျက်နှာအမှန်ကို ထုတ်ပြမယ်ဆိုပြီး ကြေညာလိုက်ပါတယ်။
အမှန်တကယ် ခေါင်းဆောင်းချွတ်လိုက်တဲ့အခါမှာတော့ ဒတ်ခ်ျဒီဂျေအကျော်အမော် Tiesto ဖြစ်နေပါတယ်။
သူတို့နှစ်ဦးဟာ ပုံတစ်ပုံတည်း အတူတွဲတွေ့ရတာတွေရှိသလို ဖျော်ဖြေရေးပွဲစဉ်ဇယားတွေအရလည်း Tiesto ဟာ marshmello မဟုတ်မကြောင်း အသေအချာပြောပြနေပါတယ်။
မီဒီယာတွေကလည်း Electric Daisy Carnival ပွဲက သရုပ်ပြမှုဟာ နောက်ပြောင်မှုတစ်ခုသာဖြစ်ကြောင်း ကျယ်ကျယ်ပြန့်ပြန့် ရေးသားခဲ့ကြပါတယ်။
၂၀၁၇ ခုနှစ်၊ ဇူလိုင်လ ၈ ရက်နေ့မှာ အိန္ဒိယမင်းသမီး Urvashi Rautela က Chris Comstock ၊ Maejor ၊ မန်နေဂျာ Moe Shalizi တို့နဲ့ အတူတွဲရိုက်ထားတဲ့ပုံကို marshmello ရဲ့ တရားဝင် Facebook account နဲ့ Tag တွဲပြီးတင်ခဲ့ပါတယ်။
သူ့ရဲ့ နောက်ဆုံးထွက်ထားတဲ့ Silence သီချင်းမှာဆိုရင် ကူညီသီဆိုထားတဲ့ Khalid အပြင် နောက်ထပ် တေးရေးဆရာတစ်ယောက်က Comstock ဖြစ်ပါကြောင်း ASCAP မှာဖော်ပြထားပါတယ်။
. ဂီတဟန် သူ့ရဲ့ ဂီတဟန်မှာ Bass အသားပေး Dance Music ပုံစံတွေတွေ့ရပါတယ်။
ဒီ ဂီတပုံစံအမျိုးအစားဟာလည်း အခြားသော မျက်နှာဖုံးစွမ် DJ တွေဖြစ်ကြတဲ့ deadmau5 နဲ့ Daft Punk တို့ဆီကနေ ကူးစက်ခဲ့တာဖြစ်ပါတယ်။
သူဟာ ခေါင်းမှာ အဖြူရောင်ခံထားတဲ့ ခေါင်းအဆောင်းကိုစွပ်ထားပါတယ်။
သူ ဘယ်သူဘယ်ဝါဖြစ်ကြောင်း ဖုံးကွယ်ထားခဲ့ပေမယ့် ၂၀၁၅ ခုနှစ်အစောပိုင်းမှာ "Beautiful Now" နဲ့ "Where are U Now" တို့ကို Remix လုပ် အွန်လိုင်းကနေဖြန့်ခဲ့သလို၊ သူ့ရဲ့ ကိုယ်ပိုင် Single သီချင်း "Alone" ပါ ထွက်ရှိလာခဲ့ပြီးနောက်ပိုင်းမှာတော့ နိုင်ငံတကာက အာရုံစိုက်အသိအမှတ်ပြုမှုကို ရရှိခဲ့ပြီး တစ်ရှိန်ထိုး အောင်မြင်လာခဲ့ပါတယ်။
ဂီတလမ်းကြောင်း ၂၀၁၅ ၂၀၁၅ ခုနှစ်၊ မတ်လ ၃ ရက်နေ့မှာ သူ့ရဲ့ ပထမဆုံးသီချင်းဖြစ်တဲ့ "WaVeZ" ကို Original Mix အဖြစ် SoundCloud မှာ တင်ခဲ့ပါတယ်။
နောက်ပိုင်းမှာ သီချင်းတွေ တစ်ပုဒ်ပြီးတစ်ပုဒ် ဆက်တိုက်ထုတ်ခဲ့ပါတယ်။
အဲဒီနောက်တော့ အခြေကျပြီးသား နာမည်ကျော် DJ တစ်ဦးဖြစ်တဲ့ Skrillex ရဲ့ ပံ့ပိုးပေးမှုတွေ အများအပြားရရှိခဲ့ပါတယ်။
Skrillex ဟာ marshmello ရဲ့ သီချင်း "Find Me" ကို သူ့ရဲ့ SoundCloud စာမျက်နှာမှာ ထပ်ဆင့် ပြန်လည်မျှဝေခဲ့ပါတယ်။
၂၀၁၆ ခုနှစ်မှာတော့ အရင်ထွက်ခဲ့တဲ့ သီချင်းတချို့နဲ့ သီချင်းအသစ်တွေပေါင်းပြီး "JoyTime" အယ်လ်ဘမ်ကို ဖြန့်ချိခဲ့ပါတယ်။
သူ့ရဲ့ အယ်လ်ဘမ်ဟာ တော်တော်လေးပေါက်ခဲ့ပြီး Billboard ရဲ့ Dance/Electronic Album Chart မှာ နံပါတ် ၅ ချိတ်ခဲ့ပါတယ်။
အဲဒီ အယ်လ်ဘမ်ထဲက သီချင်းတစ်ပုဒ်ဖြစ်တဲ့ "Keep It Mello" ကိုတော့ Rapper တစ်ဦးဖြစ်တဲ့ Omar LinX က ပါဝင်အားဖြည့်ကူညီပေးခဲ့ပါတယ်။
marshemello ရဲ့ မန်နေဂျာဟာ RedLight Management ရဲ့ Moe Shalizi ဖြစ်ပြီး Ookay, Jauz နဲ့ Slushii တို့ကိုလည်း စီမံခန့်ခွဲပေးနေသူဖြစ်ပါတယ်။
၂၀၁၆ - ပွဲဦးထွက်အယ်လ်ဘမ် "JoyTime" marshmello ဟာ ၂၀၁၆၊ ဇန်နဝါရီလ ၈ ရက်နေ့မှာ သူ့ရဲ့ ပထမဆုံး တေးအယ်လ်ဘမ် JoyTime ကိုဖြန့်ချိခဲ့ပါတယ်။
ဒီ အယ်ဘမ်မှာ သီချင်းပုဒ်ရေ ၁၀ ပုဒ်ပါဝင်ပြီး သီချင်းအားလုံးကို Joytime Collective ကနေ ထုတ်လုပ်ဖြန့်ချိခဲ့တာဖြစ်ပါတယ်။
သူ့ရဲ့ Single Song "Alone" ကိုတော့ Monstercat ထုတ်လုပ်ရေးကတစ်ဆင့် ဖြန့်ချိခဲ့တာဖြစ်ပြီး "Monstarcat 027 - Cataclysm" ဆိုတဲ့ အယ်လ်ဘမ်မှာ ပါဝင်ခဲ့ပါတယ်။
၂၀၁၆ ခုနှစ်၊ ဇူလိုင်လ ၂ ရက်နေ့မှာတော့ "Alone" သီချင်းဗီဒီယိုကို YouTube မှာလွှင့်တင်ခဲ့ပြီး ဩဂုတ်လ ၂၀၁၇ အရောက်မှာတော့ ကြည့်ရှုသူ သန်း ၅၀၀ ကျော်အထိရှိလာခဲ့ပါတယ်။
ဒီသီချင်းဟာ Record Label "Monstercat" ရဲ့ အအောင်မြင်ဆုံး သီချင်းဗီဒီယိုလည်း ဖြစ်လာခဲ့ပါတယ်။
သူဟာ ၂၀၁၆ ခုနှစ်၊ ဇွန်လ ၁၉ ရက်နေ့မှာ လက်စ်ဗီးဂတ်မှာ ကျင်းပပြုလုပ်တဲ့ "EDC 2016" ပွဲတော်မှာ ပါဝင်ဖျော်ဖြေခွင့်ရခဲ့ပါတယ်။
အဲဒီပွဲတော်မှာ မှတ်မှတ်ရရ ဒတ်ခ်ျဒီဂျေ အကျော်အမော် "Tiesto" ဟာ marshmello နဲ့ ပုံစံတူဝတ်ဆင်ပြီး သူ့ကိုသူ marshmello အဖြစ်နဲ့ ခေါင်းအဆောင်းကို ချွတ်ပြခဲ့ပါတယ်။
အားလုံးကလည်း ရုတ်တရက် marshmello ဟာ Tiesto လို့ ထင်မှတ်ခဲ့ကြပါတယ်။
နောက်ပိုင်းမှာ တော့ ဒါဟာ အပျော်သက်သက် စနောက်ခဲ့တာဖြစ်ကြောင်း Tiesto က ဝန်ခံခဲ့သလို သူတို့နှစ်ဦး အတူတွဲရိုက်ထားတဲ့ ပုံတွေ၊ Tour Date တွေအရ Tiesto ဟာ marshmello လုံးဝမဟုတ်ကြောင်း သေချာစေခဲ့ပါတယ်။
၂၀၁၆ ခုနှစ်၊ ဩဂုတ်လ ၂၀ ရက်နေ့မှာတော့ သူ့ရဲ့ Twitter စာမျက်နှာမှာ Ritual Tour ကို ကြေညာခဲ့ပါတယ်။
ဒီ လှည့်လည်ဖျော်ဖြေမှုခရီးစဉ်ဟာ ၂၀၁၆ ခုနှစ် စက်တင်ဘာလ ၃၀ ရက်နေ့ကနေ ၂၀၁၇ ခုနှစ် ဇန်နဝါရီလ ၂၁ ရက်ထိ ကြာမြင့်ခဲ့ပြီး အမေရိကန်နိုင်ငံသာမက၊ တရုတ်၊ အိန္ဒိယ၊ တောင်ကိုရီးယားနဲ့ ပါရာဂွေးနိုင်ငံတွေအပြင် အခြားသော နိုင်ငံပေါင်းများစွာကို သွားရောက်ဖျော်ဖြေခဲ့ပါတယ်။
၂၀၁၆ ခုနှစ်၊ အောက်တိုဘာလ ၂၇ ရက်နေ့မှာတော့ "Ritual" သီချင်းကို Skrillex ရဲ့ Record Label ဖြစ်တဲ့ OWSLA ကနေ ပထမဆုံးအကြိမ်အဖြစ် ဖြန့်ချိခဲ့ပါတယ်။
သီချင်းဗီဒီယိုကိုတော့ marshmello ရဲ့ YouTube မှာလွှင့်တင်ခဲ့ပြီး တစ်ချိန်တည်းမှာ သူ့ရဲ့ ကိုယ်ပိုင် Record Label "Joytime Collective" ကိုစတင်ခဲ့ပါတယ်။
ချက်ချင်းဆိုသလို သူနဲ့ အတူတွဲနေကျ လူငယ်ဒီဂျေ "Slushii" ကို "Joytime Collective" ကနေ စာချုပ်ချုပ်ခဲ့ပါတယ်။
၂၀၁၇ - ပူးပေါင်းဖန်တီးမှုများနှင့် Forbes တွင်ပါဝင်လာခြင်း marshmello ဟာ ၂၀၁၇ ခုနှစ်အစောပိုင်းမှာ "Chasing Colors" ဆိုတဲ့သီချင်းသစ်ကို Ookay နဲ့ ပူးပေါင်းဖန်တီးခဲ့ပါတယ်။
ဒီသီချင်းမှာ "Noah Cyrus" က ကူညီသီဆိုပေးခဲ့ပါတယ်။
အဲဒီနောက် "Slushii" နဲ့ပူးပေါင်းဖန်တီးထားတဲ့ "Twinbow" ဆိုတဲ့သီချင်းကို ထပ်ထုတ်ခဲ့ပါတယ်။
၂၀၁၇ ခုနှစ် မေလ ၅ ရက်နေ့မှာတော့ အဲဒီနှစ်ရဲ့ တတိယမြောက် Single ဖြစ်တဲ့ "Moving On" ကို ဖြန့်ချိခဲ့ပါတယ်။
၂၀၁၇ ခုနှစ် ဇူလိုင်လ ၈ ရက်နေ့မှာတော့ အမေရိကန် ဟစ်ပ်ဟော့အဆိုတော့ "Blackbear" နဲ့ သီချင်းသစ်တစ်ပု ပူးပေါင်းဖန်တီးဖို့ရှိကြောင်း Social Media ကနေ ကြေညာခဲ့ပါတယ်။
"Demi Lovato" နဲ့ သီချင်းသစ်တစ်ပုဒ်ကိုလည်း ထပ်မံကြေညာခဲ့ပြီး အဲဒီသီချင်းရဲ့ နမူနာ အမြည်းကို "Coachella 2017" ပွဲတော်မှာ ဖျော်ခြေခဲ့ပါတယ်။
၂၀၁၇ ခုနှစ်၊ ဇူလိုင်လ ၂၈ ရက်နေ့မှာ "Love U" ဆိုတဲ့သီချင်းအသစ်တစ်ပုဒ်ကို ပရိသတ်တွေအတွက် အခမဲ့အဖြစ်ဖြန့်ချိခဲ့ပါတယ်။
marshmello ဟာ ၂၀၁၇ ခုနှစ် ဇွန်လမတိုင်မီ၊ ယခင် ၁၂ လအတွင်း စုစုပေါင်းဝင်ငွေ ဒေါ်လာ ၂၁ သန်းအထိရှိခဲ့ပြီး Forbes မဂ္ဂဇင်းကနေ ထုတ်ပြန်တဲ့ တစ်နှစ်တာအတွင်း ကမ္ဘာအရပ်ရပ်က ဈေးအမြင့်မားဆုံး ဒီဂျေတွေရဲ့ စာရင်းမှာ ရွေးချယ်ခြင်းခံခဲ့ရပါတယ်။
၂၀၁၇ ခုနှစ်၊ ဩဂုတ်လ ၁၁ ရက်နေ့မှာတော့ "Khalid" ပါဝင်အားဖြည့်ထားတဲ့ သီချင်းသစ် "Silence" ကို ဖြန့်ချိခဲ့ပါတယ်။
ပညာ သမာ၊ အာဘာ နတ္ထိ သည် မြန်မာဆိုရိုးစကား ဖြစ်သည်။
အဓိပ္ပာယ် “ပညာ သမာ၊ အာဘာ နတ္ထိ” ဆိုသည်မှာ “ပညာနှင့်တူသော အလင်းရောင်သည် မရှိ” ဟု အဓိပ္ပာယ်ရသည်။
(ပညာသမာ-ပညာနှင့်တူသော၊ အာဘာ-အရောင်သည်၊ နတ္ထိ-မရှိ။
) ပညာသည် လူသားတို့၏ ဘဝလမ်းခရီးကို လင်းထိန်စေနိုင်သော အလင်းရောင်နှင့် တူသည်။
အမှောင်ထုကို ဖယ်ရှားပေးနိုင်သော အလင်းရောင်ကဲ့သို့ပင် ပညာသည်လည်း အမှားအမှန်ကို ဝေဖန်ပိုင်းခြားနိုင်စွမ်း၊ ပြဿနာများကို ဖြေရှင်းနိုင်စွမ်းနှင့် ဘဝကို တိုးတက်အောင် တည်ဆောက်နိုင်စွမ်းတို့ကို ပေးစွမ်းနိုင်သည်။
ထို့ကြောင့် ပညာသည် အဖိုးတန်ဆုံး အလင်းရောင်ပင် ဖြစ်သည်။
ကိုးကားချက်များ “ပညာ သမာ၊ အာဘာ နတ္ထိ၊ မြတ်မုနိ၊ ဟောရှိကျမ်းကိုကိုး၊” [၁၂၂၅-ခန့်] ဟံချုပ်။
၃၉၇။
“ပညာ သမာ၊ အာဘာ နတ္ထိ ဆိုရိုးရှိ၏သို့ စာပေပညာသည် လူမျိုး တိုင်း၏ မီးရှူးတန်ဆောင် အလင်းရောင်ပင် ဖြစ်၏။
” [၁၃၂၈] ဝေါကောက်။
ပညတ်သွားရာ ဓာတ်သက်ပါ သည် မြန်မာဆိုရိုးစကား ဖြစ်သည်။
အဓိပ္ပာယ် “ပညတ်သွားရာ ဓာတ်သက်ပါ” ဆိုသည်မှာ လူတို့ သတ်မှတ်ထားသော အမည်နာမများ၊ ပြောဆိုနေကြသော စကားများအတိုင်း အကျိုးသက်ရောက်မှုများ ရှိတတ်သည်ဟု ဆိုလိုသည်။
ဆိုလိုသည်မှာ စကားတစ်ခွန်း၊ အမည်နာမတစ်ခုသည် သက်ရောက်မှု အနည်းနှင့်အများ ရှိနိုင်ပြီး ထိုစကား၊ ထိုအမည်နာမနှင့် သက်ဆိုင်သော အရာများသည် ထိုစကား၊ ထိုအမည်နာမ၏ သဘောသဘာဝအတိုင်း ဖြစ်တည်သွားတတ်သည်ဟု ဆိုလိုသည်။
ဥပမာအားဖြင့် ကလေးတစ်ယောက်ကို “လိမ္မာသောကလေး” ဟု အမြဲတစေ ချီးကျူးပြောဆိုပါက ထိုကလေးသည် တကယ်တမ်း လိမ္မာသောကလေး ဖြစ်လာနိုင်ချေများသည်။
ထို့ကြောင့် စကားပြောဆိုရာတွင် သတိထားသင့်ကြောင်းကို ဤဆိုရိုးစကားက သွန်သင်သည်။
ကိုးကားချက်များ “ပညတ်ရှိရာ ဓာတ်သက်ပါဆိုသော စကားအတိုင်း မြန်မာလူမျိုးမှန်လျှင် နုန့်နုန့်နှေးနှေးနှင့် အပျော့စားတွေ မဖြစ်စေရ၊ အရာရာတွင် ခေါင်းမာလျက် ထက်မြက် မြန်ဆန်သူတွေသာ ဖြစ်ဖို့ရှိ၏။
” [၁၂၉၆] ဒဂုန်၊ ၁၅၊ ၁၇၁။
“ပညတ်သွားရာ ဓာတ်သက်ပါဟူသော စကားကဲ့သို့ အပျော်အပါးဟူသည်မှာလည်း အပျော်တွေ များနေကြမည်ဆိုလျှင် တစ်နေ့ကျပါက ပစ္စည်းဥစ္စာလည်းပါး၊ လူမှာလည်းဖား၍ နေကြပေလိမ့်မည်။
” [၁၂၉၆-ခန့်] သမီးဂုဏ်။
ပဝါပါး ကြက်သားထုပ်တော့ စွန်းတတ်တယ်၊ တစ်ရွာသား ရည်းစားလုပ်တော့ လွမ်းရတတ်တယ် သည် မြန်မာဆိုရိုးစကား ဖြစ်သည်။
အဓိပ္ပာယ် “ပဝါပါး ကြက်သားထုပ်တော့ စွန်းတတ်တယ်၊ တစ်ရွာသား ရည်းစားလုပ်တော့ လွမ်းရတတ်တယ်” ဆိုသည်မှာ ပါးလွှာသော ပဝါဖြင့် ကြက်သားကဲ့သို့ အဆီများသော အစားအစာကို ထုပ်ပိုးပါက အဆီများ စွန်းထွက်တတ်သကဲ့သို့ မိမိနှင့် ဝေးကွာသော တစ်ရွာတစ်နယ်မှသူကို ရည်းစားအဖြစ် ချစ်ကြိုက်မိပါက ဝေးကွာနေရခြင်းကြောင့် လွမ်းဆွတ်ရတတ်သည်ဟု ဆိုလိုသည်။